# Union Europeane

**Union Europeane**|  |
|  |

La **Union Europeane** (**UE** in curt) e je une organizazion sorenazionâl che al dì di vuê e cjape dentri 28 stâts. L'an de nassude de Union al è il 1992, cuant che al fo fat bon il Tratât di Maastricht, che al cjape il non de citât olandese dulà che al è stât firmât. Prime di cheste date a si cjatin putropis organizazions, come la Comunitât Europeane e prime ancjemò la Comunitât Economiche Europeane, nassude uficialmentri ai 1 di Zenâr 1958.

Lis ativitâts de Union Europeane a cuvierzin dutis lis areis, de salût ae protezion dal ambient, de difese ae economie, ma lis sôs competencis a gambiin une vore: par esempli pe agriculture, la Union e à une politiche comun, ma par la difese spes lis opinions dai stâts a son diviersis e chest al causione problemis.

## Istituzions

La Union e à une vore di istituzions:

* il Parlament European, cun 732 membris;
* il Concili de Union Europeane (o *Concili dai ministris*), 25 membris;
* la Comission Europeane, 25 membris;
* la Cort di Justizie, 25 membris;
* la Cort dai Conts, 25 membris.dullio

A chestis a van zontadis chês economichis, come la Bancje Centrâl Europeane, e lis agjenziis che a àn di puartâ indevant politichis par setôrs specifics.

* Il parlament european a Strasburc
* L'Eurotower a Francfurt
* Sît de commission europeane a Bruxelles

## Paîs membris

La Union Europeane e à 28 paîs membris, une superficie di 4.326.253 km² e cirche 495 milions di citadins tal 2006. Se e fos un stât unic, al sarès il setim par dimension e il tierç daûr a Indie e Cine pe popolazion.

Dai sîs paîs dal inizi, par mieç di putrops slargjaments si è rivâts a 28 paîs membris.

I paîs membris e chei che a volaressin jentrâ

| An | Stât |
| --- | --- |
| 1952 | Belgjiche, France, Gjermanie Ocidentâl, Italie, Lussemburc, Paîs Bas (membris fondadôrs) |
| 1973 | Danimarcje, Irlande, Ream Unît |
| 1981 | Grecie |
| 1986 | Portugal, Spagne |
| 1990 | Gjermanie Orientâl, cu la riunificazion |
| 1995 | Austrie, Finlande, Svezie |
| 2004 | Cipri, Republiche Ceche, Estonie, Ongjarie, Letonie, Lituanie, Malte, Polonie, Slovachie, Slovenie |
| 2007 | Bulgarie, Romanie |
| 2013 | Cravuazie |

**Notis: La Groenlande e à lassât la Union tal 1985, decision cjapade cuntun referendum.

* Il Ream Unît al à lassât la Union tal 2020, decision cjapade cuntun referendum clamât Brexit .

### Membris futûrs e altris paîs

* La Macedonie dal Nort e la Turchie a son candidâts uficiâls a deventâ membris
* Islande, Norvegje e Svuizare no son membris ma a àn speciâi tratâts cu la Union.

## Lenghis

|  |  |
| --- | --- |
|  | *Par aprofondî l'argoment viôt la vôs **Lenghis de Union Europeane**.* |

Inte Union Europeane a esistin 23 lenghis uficiâls, e ducj i documents presentâts dai citadins aes istituzions Europeanis a puedin jessi scrits in une des lenghis uficiâls. Inte **Comission Europeane**, purpûr, dome 3 (inglês, francês e todesc) a son dopradis come lenghis di lavôr.

## Leams esternis

* Sît de Union in dutis lis lenghis uficiâls
* Europedia: Guide to European policies and legislation

|  |  |  |
| --- | --- | --- |
|  | Stâts membris de Union Europeane |  |

 Austrie ·  Belgjiche ·  Bulgarie ·  Republiche Ceche ·  Cipri ·  Cravuazie ·  Danimarcje ·  Estonie ·  Finlande ·  France ·  Gjermanie ·  Grecie ·  Irlande ·  Italie ·  Letonie ·  Lituanie ·  Lussemburc ·  Malte ·  Ongjarie ·  Paîs Bas ·  Polonie ·  Portugal ·  Romanie ·  Slovachie ·  Slovenie ·  Spagne ·  Svezie